b'\n_START_ARTICLE_\nHalkantit\n_START_SECTION_\nNahajali\xc5\xa1\xc4\x8da\n_START_PARAGRAPH_\nNajve\xc4\x8dje koli\xc4\x8dine halkantita so v rudniku Chuquicamata (Mehika) in na jugozahodu ZDA (Utah, Nevada)._NEWLINE_V Sloveniji je redek. Na\xc5\xa1li so ga samo v litijskem rudniku. V idrijskem rudniku naj bi vseboval \xc5\xbeelezo, zato so za imenovali siderotil.\n_START_SECTION_\nUporaba\n_START_PARAGRAPH_\nHalkantit je ena od bakrovih rud. Ker je mineral dobro topen v vodi, kristalizira, se raztaplja in ponovno kristalizira kot skorja na vseh por\xc5\xa1inah bolj vla\xc5\xbenih delov rudi\xc5\xa1\xc4\x8d. Halkantit se zato v ve\xc4\x8djih koli\xc4\x8dinah najde samo v najbolj suhih delih rudi\xc5\xa1\xc4\x8da._NEWLINE_Halkantit je zaradi lepih barv in lepo oblikovanih kristalov priljubljen med zbiralci mineralov. Ker mineral rad ve\xc5\xbee in odceplja vodo, njegova kristalna struktura po\xc4\x8dasi razpada in se nazadnje popolnoma poru\xc5\xa1i, zato mora biti primerno za\xc5\xa1\xc4\x8diten pred vlago. Lepi kristali se lahko razvijejo tudi umetno, zato je njegovo poreklo pri prodajalcih mineralov pogosto vpra\xc5\xa1ljivo.'